### Beslutning

Anton Jespersen og Magistratsafdelingen for Teknik og Miljø med bemærkning, at byrådet i sit møde den 25. september 2019 har vedtaget Magistratens indstilling med de ændringer, der er foreslået af Økonomiudvalget, jf. udvalgets foranstående erklæring af 18. september 2019.

Emily Mathiesen (UFP) tog forbehold.

### Resumé

Magistraten behandlede på møde 3. juni 2019 forslag til Opkøbs- og grundsalgsstrategi. Det blev her besluttet at sende indstillingen med tilhørende bilag i magistratshøring i 14 dage. Der er modtaget fire høringssvar. Bemærkningerne er vedlagt indstillingen som kommenteret bilag 3 og foreslås besvaret, som det ligeledes fremgår af bilaget.

Byrådet har med Budget 2018 igangsat et strategiarbejde under overskriften ’Byens udvikling – Strategi for jordkøb’. Som et bærende delelement i det samlede arbejde har Teknik og Miljø i samarbejde med Borgmesterens Afdeling udarbejdet vedlagte forslag til ”Opkøbs- og grundsalgsstrategi for [adresse]”. Derudover foreslås andre tiltag afledt af kortlægningen ’Byens Udvikling’ tiltrådt af Byrådet.

### Indstilling

At 1) Forslaget til Opkøbs- og grundsalgsstrategi (bilag 1) samt tilhørende bilag 1.1 om organisering, økonomi mv. godkendes med de ændringer, der er indarbejdet jf. bilag 3.

At 2) Ud fra de overordnede rammer for områdets økonomi fremlagt i bilag 1.1 udarbejder Borgmesterens Afdeling og Teknik og Miljø et konkret oplæg vedrørende byudviklingskonto, økonomistyring, ledelsesinformation, bevillinger og indtægtsforudsætninger. Oplægget afleveres i forbindelse med Forventet Regnskab 2019.

At 3) 25 % af provenuet ved salg tilbageføres en byudviklingskonto, som disponeres af Byrådet under hensyn til, at der skal ske en vis prioritering af udviklingsprojekter på de områder, hvor finansieringen sikres.

At 4) Den reviderede kortlægning ’Byens udvikling’ (bilag 4) tages til efterretning.

At 5) Det reviderede Kommissorium for udvidet arealreservationsgruppe (bilag 5) godkendes.

At 6) Reviderede principper for opførelse af almene pleje-, ældre-, og handicapboliger (bilag 6) godkendes.

### Sagens forløb

03-06-2019 Magistraten

Indstillingen sendes i to ugers høring i magistratsafdelingerne.

Grete Andersen var forhindret i at deltage i sagens behandling.

 19-08-2019 Magistraten

Fremsendes til [adresse] med bemærkning, at Magistraten i mødet den 19. august 2019 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 9. august 2019.

Dennis Klausen tog forbehold for At-punkt 2.

George Svendsen tog forbehold.

Rådmand Nina Olesen deltog ikke i sagens behandling.

 28-08-2019 Aarhus Byråd
Fremsendes til Økonomiudvalget til behandling i henhold til beslutning i byrådets møde den 28. august 2019.
 18-09-2019 Økonomiudvalget
Udvalget kunne enstemmigt tiltræde indstillingen i overensstemmelse med Magistratens anbefaling, med bemærkningen om at udvalget anbefaler, at indstillingens at 3 ændres til ’*20% af provenuet ved salg tilbageføres en byudviklingskonto, som disponeres af Byrådet under hensyn til, at der skal ske en vis prioritering af udviklingsprojekter på de områder, hvor finansieringen sikres*’.
 25-09-2019 Aarhus Byråd

Anton Jespersen og Magistratsafdelingen for Teknik og Miljø med bemærkning, at byrådet i sit møde den 25. september 2019 har vedtaget Magistratens indstilling med de ændringer, der er foreslået af Økonomiudvalget, jf. udvalgets foranstående erklæring af 18. september 2019.

Emily Mathiesen (UFP) tog forbehold.